text: 83-årig løser mande-tabu
  21 oktober 2012 kl. 16.01
  En forstørret prostata med dertil hørende tissetrang fik 83-årige Vagn Bender i arbejdstøjet. Nu har han fundet løsningen på det, der for mange er et tabu.
  Vagn Bender fra Nordborg kan se tilbage på et liv som civilingeniør, og nu er pensionisttilværelsen sat på stand by. Vagn Bender er blevet opfinder. Årsagen skal findes i hans forstørrede prostata. Den forøgede tissetrang har forstyrret hans liv så meget, at han har opfundet det, han kalder UROX.
  UROX er specielt beregnet til de mænd, der skal tisse mange gange om natten, og som derfor i høj grad får deres nattesøvn forstyrret. Det er en tragt påhæftet en lugtfri beholder, som nemt kan benyttes fra sengen, så manden er fri for at stå op.
  Dagsudgaven er en lille, diskret beholder, man kan have i sine underbukser, og som sidder fast omkring mandens penis. Den lugter ikke, og den kan ikke ses.
  Se og hør hele Vagn Benders historie på TV SYD i aften kl. 19.30.
  